OpenLLM-France/wikimedia huggingface dataset:
# Trnávka

* Per a altres significats, vegeu «Trnávka (Košice)».
Trnávka és un poble i municipi d'Eslovàquia a la regió de Trnava. La primera menció escrita de la vila es remunta al 1275.
# Trujillo (Càceres)

* Per a altres significats, vegeu «Comarca de Trujillo».
Trujillo és una ciutat d'Extremadura a la província de Càceres a Espanya. Està a 564 metres d'altitud. És una ciutat monumental on destaquen el conjunt arquitectònic de la plaça Major (amb estàtua eqüestre de Pizarro), L'alcàsser àrab, les esglésies de Santa Maria i San Francisco i els palaus de Pizarro-Orellana.

## Demografia

Evolució demogràfica de Trujillo :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 9.070 | 9.070 | 8.713 | 9.262 | 9.766 | 9.564 | 9.406 | 9.672 | 9.770 | 9.766 |

## Història

Els romans anomenaren el pujol on està situada Turgalium d'on deriva el nom actual. El 1430 va obtenir el títol de ciutat. Va ser el lloc de naixement dels conqueridors d'Amèrica Francisco Pizarro i Francisco Orellana.

## Fills il·lustres

* Francisco de Assis de la Peña y Yelamos (1832-[...?]), compositor i pedagog musical.

## Estatua eqüestre de Francisco Pizarro

És obra de l'escultor Carlos Rumsey, gran admirador del conquistador trujillano i està realitzada en bronze amb un pes de 6500 quilos erigida sobre granit.

## El Castell

Construït en l'època califal entre els segles x i xi, està situat en la zona més elevada de la ciutat sobre un turó conegut com a "Cabeza de zorro". Fins al segle xvi va mantindre la seva estructura primitiva modificant-se en segles posteriors i presentant en l'actualitat una impressionant estampa que s'albira des de qualsevol punt de la ciutat. Presenta un aspecte totalment militar, sobre la seva porta més meridional es troba el santuari dedicat a la Patrona de Trujillo, la Verge de la Victòria. Des de les torrasses es veu la ciutat i bona part de la comarca. A més, es pot visitar l'aljub i altres dependències situades en l'interior d'aquest castell, erigit en un indret tan estratègic.

## Església de Santa Maria la Mayor

Presenta un estil tard-romànic, tot i que reformada en el segle xvi, és el temple més important de tots els que es trobin dins de les muralles. Està situada en la plaça de Santa Maria i fou probablement edificada en una parcel·la que va estar ocupada amb anterioritat i fins al segle xiii per una mesquita musulmana. L'església compta amb tres naus cobertes amb voltes de creuria i es pot observar el seu retaule major.

## Eleccions municipals

Resultats electorals - Trujillo (Càceres), 2011 :
| Candidatura | Candidatura | Cap de llista | Vots | Regidors | % vots |
| | Partit Socialista Obrer Espanyol | Fernando Acero Pascual | 1643 | 3 | 26,67 |
| | Partit Popular-Extremadura Unida | Alberto Casero Ávila | 3985 | 9 | 64,68 |
| | Izquierda Unida-Els Verds-Socialistes Independents d'Extremadura | Joaquín Paredes Diéguez | 470 | 1 | 7,63 |
| | nul | | 71 | | 1,14 |
| | vot blanc | | 63 | | 1,02 |
| Total | Total | 6263 | 6263 | 13 | 100 |

## Vegeu també

* Chíviri

## Enllaços externs

* Mapa de Trujillo
* Excmo. Ayuntamiento de Trujillo Arxivat 2016-07-15 a Wayback Machine. (castellà)
# Justo López de la Fuente

Justo López de la Fuente (14 de maig de 1909-1 de maig de 1967) va ser un polític i militar espanyol.

## Història

Justo López va néixer en la localitat asturiana de Santa Lucía el 14 de maig de 1909. Nascut en el si d'una família esquerrana, durant la seva joventut va treballar com a paleta i obrer de la construcció; va arribar a treballar en les obres de la Ciutat Universitària de Madrid. Arribaria a afiliar-se al Partit Comunista d'Espanya (PCE).
Després de l'esclat de la Guerra civil es va unir a la milícies republicanes. Va ser cap del famós Batalló «Acer» del 5è Regiment, i posteriorment seria comandant de la 36a Brigada Mixta. Al comandament d'aquesta unitat va resistir els atacs franquistes contra Madrid al front d'Usera. Al final de la contesa es va exiliar a França.
Posteriorment va passar a la Unió Soviètica, al costat d'altres comunistes espanyols. Durant la Segona Guerra Mundial va ser guerriller de l'Exèrcit Roig i va arribar a actuar en la rereguarda alemanya integrat en una unitat de partisans. En una acció del seu grup guerriller a Belarús van aconseguir executar al general alemany Friedrich Fens, responsable d'una dura campanya de repressió en la zona de Barànavitxi. Just de la Font seria condecorat en quatre ocasions per les seves accions.
Va tornar a Espanya en 1963, i va treballar en la clandestinitat per a l'aparell de propaganda del PCE, encara que seria detingut per la policia franquista en 1964. Va ser encausat dins de l'anomenada «Causa General» sota l'acusació de ser responsable del túnel de la mort d'Usera, durant la guerra civil. Seria jutjat pel Tribunal d'Ordre Públic i condemnat a 23 anys de presó. Greument malalt de càncer, López de la Fuente va morir a la presó en 1967.

## Referències

* ↑ Engel, 1999, p. 47.
* ↑ Martínez Reverte, 2004, p. 170.
* 1 2 Serrano, 2005, p. 248.
* ↑ Pons Prades, 1975, p. 553.
* ↑ Jáuregui i Vega, 2007, p. 367.
* 1 2 Jáuregui i Vega, 2007, p. 368.
* ↑ Arasa, 1993, p. 183.
* ↑ Ruiz Ayúcar, 1976, p. 319.
* ↑ Ruiz Ayúcar, 1976, p. 320.

## Bibliografia

* Arasa, Daniel. Los españoles de Stalin. Belacqva, 1993.
* Engel, Carlos. Historia de las brigadas mixtas del Ejército Popular de la República. Almena Ediciones, 1999.
* Jáuregui, Fernando. Crónica del antifranquismo. Barcelona: Planeta, 2007. ISBN 978-84-08-07456-4.
* Martínez Reverte, Jorge. La Batalla de Madrid. Ed. Crítica, 2004.
* Pons Prades, Eduardo. Republicanos españoles en la 2.ª Guerra Mundial. Barcelona: Editorial Planeta, 1975.
* Ruiz Ayúcar, Ángel. El partido comunista: treinta y siete años de clandestinidad. Madrid: San Martín, 1976.
* Serrano, Secundino. La última gesta: los repúblicanos que vencieron a Hitler (1939-1945). Aguilar, 2005.
# Kamíxevskaia

Kamíxevskaia (en rus: Камышевская) és un poble (una stanitsa) de l'óblast de Rostov, a Rússia, segons el cens rus del 2010 tenia 919 habitants. Pertany al districte de Tsimliansk.

## Referències

* ↑ «Цимлянское море. Очерк об исчезнувшей Цимлянской станице. | Вольная Станица». Arxivat de l'original el 2016-03-04. [Consulta: 6 novembre 2015].
# Kaméra

El Kaméra era una de les províncies del país de Gadiaga, a l'antic regne de Galam, situada a la vall alta del riu Senegal, entre el seu afluent el Falémé i el país de Khasso.
La seva capital era Makhana (o Maxana, Maxanna).
Els seus habitants eren sobretot soninkés pertanyent al clan reial dels Bathily, però també hi vivien peuls i mandings.

## Història

Com el Guoy (o Guoye), el Guidimakha o el Diombokho, el Kaméra formava part del país del Gadiaga. Estava proper al fort de Saint-Joseph de Galam fundat per André Brue pel compte de la Companyia del Senegal l'any 1699.
La regió va patir disturbis l'any 1824 i el 1833 es va produir una divisió entre els dos regnes enemics separats pel riu Falémé: Guoy i Kaméra.
El 1886 fou una de les regions que va donar suport a l'aixecament anticolonial de Mahmadou Lamine.

## Notes

* ↑ Andrew F. Clark et Lucie Colvin Phillips, Historical Dictionary of Senegal, The Scarecrow Press, Metuchen (N. J.) et Londres, 1994 (2a. éd.), pàg. 175
* ↑ Yves-Jean Saint-Martin, Le Sénégal sous le Second Empire, Karthala, 2000, p. 70
* ↑ Yves-Jean Saint-Martin, op. cit., pàgs. 69-70

## Bibliografia

* (anglès) Andrew F. Clark et Lucie Colvin Phillips, « Kamera », in Historical Dictionary of Senegal, The Scarecrow Press, Metuchen (N. J.) et Londres, 1994 (2a éd.), pàg. 175
* (francès) Sékéné Mody Cissoko, Le Khasso face à l'Empire toucouleur et à la France dans le Haut-Sénégal : 1854-1890, L'Harmattan, Paris, 1988, 351 p. ISBN 2-7384-0133-3 (texte remanié de la 2e d'une thèse de Lettres soutenue à Paris 1 en 1979)
* (francès) Louis Faidherbe, « Le Gadiaga : Guoy et Kaméra », in Notice sur la colonie du Sénégal et sur les pays qui sont en relation avec elle, Arthus Bertrand, Paris, 1859, p. 49-50
* (francès) François Manchuelle, Les diasporas des travailleurs soninké (1848-1960) : migrants volontaires (traduction de Raphaëlle Masseaut), Karthala, Paris, 2004, 348 p. ISBN 2-84586-535-X
* (francès) Yves-Jean Saint-Martin, « Le Gadiaga : Goye et Kamera », in Le Sénégal sous le Second Empire, Karthala, 2000, p. 69-70 ISBN 2865372014
# Juli Poliè

Juli Poliè (en llatí Julius Polyaenus, en grec Ιούλιος Πολύαινος) va ser un poeta grec autor de quatre epigrames inclosos a l'antologia grega, en un dels quals se l'esmenta com Poliè de Sardes, i als altres tres com Juli Poliè.
També seria el Poliè de Sardes sofista del que parla Suides, que diu que va viure en temps de Juli Cèsar i que va escriure Λόγοι δικανικοὶ καὶ δικω̂ν ἤτοι συνηγοριω̂ν ὑποτυπώσεις, i Θριάμβου Παρθικου̂ βιβλία γ́, la darrera obra probablement referida a les victòries sobre els parts del romà Ventidi.

## Referències

* ↑ [https://quod.lib.umich.edu/m/moa/acl3129.0003.001/450?rgn=full+text;view=image;q1=PolyaenusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 442. ]
# José Medina Echavarría

José Medina Echavarría (Castelló de la Plana, 25 de desembre de 1903 - Santiago de Chile, 13 de novembre del 1977) és considerat un dels grans sociòlegs valencians.

## Biografia

De jove va cursas els seus primers estudis a l'institut Luís Vives, en aquest va conèixer a José Gaos i Max Aub, després de passar la seua infància a Castelló i Barcelona.
Nascut a Castelló de la Plana, va doctorar-se en dret a la Universitat Central de Madrid el 1929.Durant aquesta època va fer-se conscient dels problemes relacionats en el fascisme i va apostar per una concepció del dret basada en un punt de vista mès participativa. Treballà com a lletrat al Congrés dels Diputats durant la Segona República Espanyola el 1932, i va obtenir la plaça de catedràtic de filosofia del dret a la Universitat de Múrcia el 1935.
Entre 1939 i 1946 va exiliar-se a Mèxic i durant aquest període va dedicar-se a la divulgació de les teories sociològiques alemanyes. Allà fou docent a la UNAM, va col·laborar en diverses publicacions i es va incorporar al Colegio de México, des d'on va dirigir la revista Jornadas entre 1943 i 1945. El 1946 viatjà a Bogotá, on fou professor visitant a la Universitat Nacional de Colòmbia. Posteriorment fou professor a la Universitat de Rio Piedras (Puerto Rico), fins que el 1952 s'establí a Xile. Allí hi treballà en la "Comisión Económica para América Latina y el Caribe" (CEPAL). El 1957 s'integrà a la Facultad Latinoamericana de Ciencias Sociales com un dels tres experts designats per la UNESCO, i va ser (1958-1959) el primer director de la nounada"Escuela Latinoamericana de Sociología".

## Obres

Selecció
* La situación presente de la filosofía jurídica (1935)
* Introducción a la sociología contemporánea (1936)
* La cátedra de Sociología (1939)
* Panorama de la sociología contemporánea (1940)
* Sociología: Teoría y técnica (1941)
* ¿Filosofía del derecho? (1942)
* Prólogo al estudio de la guerra (1943)
* Responsabilidad de la inteligencia (1943)
* Consideraciones sobre el tema de la paz (1945)
* Aspectos Sociales del desarrollo económico en América Latina (1959)
* Consideraciones sociológicas sobre el desarrollo económico de América Latina (1963)
* Filosofía, educación y desarrollo (1967)
* Discurso sobre política y planeación (1972)
* Col·laborador de Cuadernos americanos a la secció "España en el destierro".
* Primer traductor a l'espanyol d'Economia i societat de Max Weber

## Referències

* 1 2 3 Juan Jesús Morales Martín José Medina Echavarría y la sociología del desarrollo Arxivat 2015-09-24 a Wayback Machine. Íconos revista de Ciencias Sociales, 36 pp 133-146, Facultad Latinoamericana de Ciencias Sociales-Sede América del Ecuador. issn 1390-1249
* ↑ «"José M. Echavarría", al web de la FLACSO Chile» (en espanyol). Arxivat de l'original el 2015-12-26. [Consulta: 25 desembre 2015].
* 1 2 Universidad Nacional Autónoma de México. Cincuenta años del exilio español en la UNAM (en castellà), 1991. ISBN 968-36-1331-4.
# Kārd

El kārd (en persa significa "ganivet") és un ganivet persa utilitzat a Pèrsia, Índia, Turquia i Armènia. Era utilitzat com a arma com a ferramenta de treball no bèl·lic com els processos gastronòmics. Està fabricat amb acer de crisol o acer carbonitzat. S'utilitzà des de l'edat mitjana.

## Referències

* 1 2 Khorasani, Manouchehr Moshtagh «El combate con armas blancas cortas en la esgrima persa». Revista de Artes Marciales Asiáticas, 4, 2, 2009, pàg. 38-53.
* ↑ Shackleford, Steve. Blade's Guide to Knives & Their Values. Iola, Wisconsin: Krause Publications, 5 gener 2010, p. 406. ISBN 1-4402-1505-7.
# József Háda

József Háda (Budapest, 2 de març de 1911 - Budapest, 11 de gener de 1994) fou un futbolista hongarès de la dècada de 1930.
Fou internacional amb la selecció d'Hongria, amb la qual participà en els Mundials de 1934 i 1938. Pel que fa a clubs, defensà els colors del Ferencvárosi TC.

## Referències

* ↑ 1934 FIFA World Cup Italy Arxivat 2011-10-13 a Wayback Machine.
* ↑ «FIFA perfil». Arxivat de l'original el 2014-04-11. [Consulta: 21 maig 2017].
# Kees van der Ven

Kees van der Ven (Gemert-Bakel, 18 de juny de 1957) és un ex-pilot de motocròs i director esportiu neerlandès. Durant la dècada del 1980, com a pilot oficial de KTM, va ser un dels principals competidors del Campionat del Món de motocròs, havent destacat en les tres categories en què aleshores es disputava: 125, 250 i 500cc (entre 1980 i 1983 acabà el mundial de 250cc en posició de podi; el 1984 canvià a la categoria de 125cc i acabà en tercera posició final, posició que repetí el 1987 als 500cc). A més, guanyà la Coupe des Nations formant part de l'equip neerlandès l'any 1984.
Especialista en pistes de sorra com la majoria de pilots neerlandesos, va guanyar cinc vegades l'Enduro de Le Touquet, una cursa per la platja d'aquesta població normanda. Un cop retirat de la competició, esdevingué un reeixit director d'equip de KTM, guanyant el Mundial de 125cc de 2000 amb Grant Langston com a pilot.

## Palmarès internacional en motocròs

| Any | Motocicleta | Campionat del Món de motocròs | Campionat del Món de motocròs | Campionat del Món de motocròs | Coupe |
| Any | Motocicleta | 500cc | 250cc | 125cc | Coupe |
| 1979 | Maico | - | 5è | - | |
| 1980 | Maico | - | 2n | - | |
| 1981 | KTM | - | 3r | - | |
| 1982 | KTM | - | 3r | - | |
| 1983 | KTM | - | 3r | - | |
| 1984 | KTM | - | - | 3r | 1r |
| 1985 | KTM | - | - | 4t | |
| 1986 | KTM | 5è | - | - | |
| 1987 | KTM | 3r | - | - | |
| 1988 | KTM | 4t | - | - | |
| 1989 | KTM | 8è | - | - | |
| 1990 | KTM | 7è | - | - | |
* ↑ La classificació consignada a Coupe fa referència a la posició final obtinguda per l'equip estatal

## Referències

* ↑ «Kees van der Ven» (PDF) (en francès). memotocross.fr. [Consulta: 6 gener 2020].
* ↑ «Profile - Kees Van Der Ven» (en anglès). bestsports.com.br. [Consulta: 7 abril 2011].

## Enllaços externs

* Vídeo d'una cursa de 1985 amb la seva participació (neerlandès)
* Imatge de Kees van der Ven amb la KTM cap al 1981
# LDF

LDF té els següents significats:
* Federació Lituana del Treball (del seu nom en lituà Lietuvos Darbo Federacija), central sindical de Lituània
* Liga Dominicana de Fútbol, màxima competició de futbol de la República Dominicana
* Lesotho Defence Force FC, club de futbol de la ciutat de Maseru, a Lesotho
* Forces de dispersió de London (del seu nom en anglès London Dispersion Forces), forces que apareixen entre molècules no polars
* Log Database File, arxiu informàtic de registre de base de dades de Microsoft SQL Server
# LDK

LDK té els següents significats:
* Gran Ducat de Lituània (del seu nom en lituà Lietuvos Didžioji Kunigaikštystė), antic estat de l'Europa Oriental
* Lliga Democràtica de Kosovo, partit polític de Kosovo
* Lliga Democristiana (del seu nom en albanès Lidhja Demokristiane), partit polític d'Albània
# June Park

June Park és una concentració de població designada pel cens dels Estats Units a l'estat de Florida. Segons el cens del 2000 tenia 4.367 habitants.

## Demografia

Segons el cens del 2000, June Park tenia 4.367 habitants, 1.736 habitatges, i 1.274 famílies. La densitat de població era de 452 habitants/km².
Dels 1.736 habitatges en un 27,1% hi vivien nens de menys de 18 anys, en un 61,8% hi vivien parelles casades, en un 7,6% dones solteres, i en un 26,6% no eren unitats familiars. En el 20,7% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,89.
Per edats la població es repartia de la següent manera: un 21,2% tenia menys de 18 anys, un 6,2% entre 18 i 24, un 26,2% entre 25 i 44, un 28% de 45 a 60 i un 18,3% 65 anys o més.
L'edat mediana era de 43 anys. Per cada 100 dones de 18 o més anys hi havia 100,7 homes.
Entorn del 4,2% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- June Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- June Park». American Fact Finder. Oficina del Cens dels Estats Units, 12-01-2010.
# Kabatepe

* No s'ha de confondre amb Karatepe.
Kabatepe, o Gaba Tepe, és un promontori amb vistes al nord de la mar Egea en el que ara és el Parc Històric Nacional de la Península de Gal·lípoli, a la península de Gal·lípoli (al nord-oest de Turquia).
Durant la Primera Guerra Mundial, el promontori va ser el lloc d'una bateria d'artilleria otomana, coneguda com a «Beachy Bill», que va atacar constantment les tropes d'ANZAC al voltant d'ANZAC Cove al nord durant la campanya de Gal·lípoli.

## Museu de Kabatepe

El Museu de Kabatepe (en turc, Kabatepe Müzesi) es troba dins del Parc Històric Nacional de la Península de Gal·lípoli. Commemora la campanya de Gal·lipoli, ara considerada un moment definitori en la història contemporània no només de Turquia, sinó també d'Austràlia i Nova Zelanda.
El museu acull nombroses relíquies de la campanya, com ara armes, municions, uniformes, fotografies, cartes escrites pels soldats a les seves famílies i pertinences privades com ara eines d'afaitar, estoigs de cacau, flascons de cuir, etc. També hi ha artefactes més impactants com ara el crani d'un soldat turc mort per una bala al front, i una sabata de soldat que encara conté un os del peu del propietari.

## Referències

* ↑ von Sanders, Otto Liman. Five Years In Turkey (edició il·lustrada) (en anglès). Lucknow Books, 2014, p. 95. ISBN 978-1-782-89205-2.
* ↑ Laidlaw, Private Victor. Diaries of Private Victor Rupert Laidlaw, 1914-1984 (manuscrit) (en anglès). State Library of Victoria.
* ↑ «Kabatepe Müzesi» (en turc). Gelibolu Yarimadasi Tarihi Milli Parki. Arxivat de l'original el 2015-12-08. [Consulta: 20 setembre 2024].
# Kojima F1

Kojima Engineering era un constructor japonès de cotxes per competicions automobilístiques que va arribar a disputar curses a la Fórmula 1.
Va ser fundada l'any 1976 per Matsuhisa Kojima, multimil·lionari japonès entusiasta dels esports de motor. Va competir al campionat del món de la Fórmula 1 en dues curses, debutant al GP del Japó de la temporada 1976 i tornant a disputar-lo a la temporada següent. Van aconseguir una onzena posició com millor classificació en una cursa, no assolint cap punt pel campionat de constructors de la F1.

## Resultats a la F1

| Any | Pilot | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | Masahiro Hasemi | BRA | SUD | O.USA | ESP | BEL | MON | SUE | FRA | GBR | ALE | AUT | HOL | ITA | CAN | USA | JAP 11 | | - | 0 |
| 1977 | Kazuyoshi Hoshino | ARG | BRA | SUD | O.USA | ESP | MON | BEL | SUE | FRA | GBR | ALE | AUT | HOL | ITA | USA | CAN | JAP 11 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Koji Morisaki

Koji Morisaki (Prefectura de Hiroshima, 9 de maig de 1981) és un exfutbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2004.

## Referències

* ↑ «FIFA». Arxivat de l'original el 2017-11-16. [Consulta: 16 novembre 2017].
# Kongarovo

Kongarovo (en rus: Конгарово) és un poble de la República de Khakàssia, a Rússia, que en el cens del 2010 tenia 74 habitants. Pertany al districte d'Ordjonikídzevski.

## Referències

* ↑ Почтовые индексы России. Регионы России → Республика Хакасия → Боградский район → село Абакано-Перевоз
# La Torre de Canadell

La Torre de Canadell és una fortificació medieval al municipi de Sant Joan les Fonts (Garrotxa). Va ser construïda durant les guerres Carlines. És de base quadrada amb espitlleres. La torre fou construïda per obrers de Sant Joan les Fonts, obligats pels carlins. Fou un punt de vigilància del general Savalls. Està catalogada com a Bé Cultural d’Interès Nacional. El 2018 la torre va ser adquirida per l'ajuntament de Sant Joan les Fonts amb la intenció de preservar-la i rehabilitar-la.

## Descripció

Ubicada al puig de Canadell (Serra de Vivers). És de base quadrada, bastida amb pedra sense escairar i les obertures fetes amb rajols. Va disposar de baixos, amb un possible empostissat en el terra. Té una filera d'espieres (en nombre de set) a cada costat, excepte per la façana sud, on s'hi va obrir la porta d'entrada, protegida per dues espitlleres per banda. El primer pis tenia el terra de fusta, sostingut per bigues de fusta. En el centre de cada costat hi ha una gran obertura de rajols i dues espitlleres per banda. El segon pis va disposar, possiblement, d'una llar de foc. Una filera d'espitlleres a les quatre cares, que es repeteixen en el tercer pis, defensaven aquest petit fortí. Va disposar de cisterna, que encara es conserva en la façana de llevant. Tot el conjunt estava voltat per uns murs de més d'un metre i mig de gruix.

## Referències

* ↑ «Torre de Canadell de Sant Joan les Fonts». Inventari de patrimoni de La Garrotxa. Arxivat de l'original el 3 de setembre 2014. [Consulta: 1r setembre 2014].
* ↑ «La Torre de Canadell». Inventari del Patrimoni Arquitectònic de Catalunya. [Consulta: 1r setembre 2014].
* ↑ «Sant Joan les Fonts ja és propietari de la Torre Canadell». Garrotxa Digital.cat, 29-06-2018.
* ↑ «La Torre de Canadell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].
# Kinderhook

«Kinderhook» té aquests significats:
* Kinderhook (Illinois), vila del Comtat de Pike de l'estat d'Illinois
* Kinderhook Township (Comtat de Pike), township del Comtat de Pike de l'estat d'Illinois
* Kinderhook (Nova York), vila del Comtat de Columbia de l'estat de Nova York
* Kinderhook (poble de Nova York), poble del Comtat de Columbia de l'estat de Nova York
* Kinderhook Township (Comtat de Branch), township del Comtat de Branch de l'estat de Michigan